**Ministru kabineta noteikumu projekta**

**“Grozījumi Ministru kabineta 2016. gada 10.maija noteikumos Nr.292**

**„Nekustamā īpašuma nodokļa ieņēmumu prognozes noteikšanas kārtība””**

**sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks | Ministru kabineta noteikumu projekts “Grozījumi Ministru kabineta 2016. gada 10. maija noteikumos Nr.292 „Nekustamā īpašuma nodokļa ieņēmumu prognozes noteikšanas kārtība”” (turpmāk – noteikumu projekts) izstrādāts, lai samazinātu administratīvo slogu. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Noteikumu projekts izstrādāts pēc Finanšu ministrijas iniciatīvas, lai samazinātu administratīvo slogu un palielinātu darbības efektivitāti, nodrošinot informācijas par nekustamā īpašuma nodokļa (turpmāk – NĪN) ieņēmumu prognozi iesniegšanas automatizēšanu. Izstrādātais risinājums nodrošinās iesniegtās NĪN ieņēmumu prognozes datu kvalitātes paaugstināšanu un plašākas analīzes iespējas. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar Ministru kabineta 2016. gada 10. maija noteikumiem Nr.292 „Nekustamā īpašuma nodokļa ieņēmumu prognozes noteikšanas kārtība” (turpmāk – noteikumi Nr.292) katra pašvaldība iesniedz Finanšu ministrijā:   * NĪN ieņēmumu prognozi nākamajam taksācijas gadam atbilstoši noteikumu 1.pielikumam; * informāciju par noteikumu 9.5., 9.6. un 9.7.apakšpunktā minēto atvieglojumu summu atbilstoši noteikumu 2. un 4.pielikumam; * informāciju par aprēķināto mājokļa nodokli un minimālo nekustamā īpašuma nodokļa maksājumu atbilstoši noteikumu 3.pielikumam.   Šobrīd minēto informāciju pašvaldības nosūta pa pastu papīra formā vai elektroniski ar e-parakstu.  Noteikumu projektā tiek paredzēts, ka pašvaldības Valsts kases informācijas sistēmā “Ministriju, centrālo valsts iestāžu un pašvaldību budžeta pārskatu informācijas sistēma” (turpmāk – ePārskatu sistēma), atbilstoši noteikumu projekta pielikumam iesniedz:   * NĪN ieņēmumu prognozi nākamajam taksācijas gadam un NĪN ieņēmumu kopējo prognozi nākamajam taksācijas gadam bez noteikumu Nr.292 9.punktā minētajiem samazinājumiem un iekasējamības koeficienta 0,8; * informāciju par NĪN ieņēmumu prognozes samazinājuma apmēriem atbilstoši noteikumu Nr.292 9.punktam; * informāciju par taksācijas periodā aprēķināto mājokļa nodokli, informāciju par to personu skaitu, kurām taksācijas periodā piemērots likuma "Par nekustamā īpašuma nodokli" 3.panta 3.1 daļā noteiktais minimālais nekustamā īpašuma nodokļa maksājums (katram maksātājam katrā pašvaldībā), kā arī informāciju par kopējo nodokļa summas palielinājumu, kas radies, piemērojot minimālo nodokļa maksājumu.   Atbilstoši noteikumu projektā paredzētajam, pašvaldībām ePārskatu sistēmā jāiesniedz NĪN prognozes samazinājuma apmērs par katru no noteikumu Nr.292 9.punktā noteiktajiem samazinājumiem.  Pašvaldībām informācija par NĪN ieņēmumu prognozes n+1 gadam samazinājuma kopējo apmēru jānorāda atbilstoši noteikumu projekta pielikuma prognozes samazinājuma apmēra kopsummai n+1 gadam atbilstoši noteikumu Nr.292 9.punktam.  Noteikumu projekts paredz, ka pašvaldības ePārskatu sistēmā, sniedzot informāciju par NĪN ieņēmumu prognozi nākamajam taksācijas gadam, aizpilda noteikumu projekta pielikuma aili “Prognoze n+1 gadam” pa NĪN objektiem – zeme, ēkas, inženierbūves, mājokļi.  Pašvaldībām ePārskatu sistēmā noteikumu projekta pielikuma aile “Prognoze n gadam” nav jāaizpilda. Finanšu ministrija nodrošinās, ka ePārskatu sistēmā tiks ievadīti dati par NĪN ieņēmumu prognozi taksācijas gadam atbilstoši pašvaldību sniegtajai informācijai par NĪN ieņēmumu prognozi 2018.gadam. Turpmāk informācija par NĪN ieņēmumu prognozi taksācijas gadam tiks nodrošināta automātiski atbilstoši ePārskatu sistēmā pašvaldību sniegtajai informācijai par prognozi n+1 gadam.  Pašvaldībām nav jāaizpilda arī noteikumu projekta pielikuma aile “Izmaiņas (n+1 pret n)”. Šajā ailē automātiski tiks aprēķinātas nākamā taksācijas gada prognozes izmaiņas salīdzinājumā ar tekošā gada prognozi, attiecīgi *euro* un procentuālā izteiksmē.  Vienlaikus noteikumu projekts paredz papildināt noteikumus Nr.292 ar 6.6.apakšpunktu atbilstoši likuma “Par nekustamā īpašuma nodokli” [1.](https://likumi.lv/doc.php?id=43913#p1)panta otrās daļas 14.1 punktam, nosakot, ka Valsts zemes dienests nodod pašvaldībām informāciju par zemes vienībām, kas atrodas valsts robežas joslā, kā arī paredz svītrot aktualitāti zaudējušu noteikumu Nr.292 9.2.apakšpunktu, kas nosaka nodokļa atvieglojumu privatizējamiem komersantiem.  Noteikumu projekts paredz svītrot 1., 2., 3., 4.pielikumu un papildināt tos ar jaunu pielikumu, atbilstoši kuram pašvaldības NĪN ieņēmumu prognozi iesniegs ePārskatu sistēmā.  Pašvaldības informāciju par NĪN ieņēmumu prognozi 2019.gadam iesniegs ePārskatu sistēmā. |
| 3. | Projekta izstrādē iesaistītās institūcijas un publiskas personas kapitālsabiedrības | Finanšu ministrija, Valsts kase, Latvijas Pašvaldību savienība. |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekta tiesiskais regulējums attiecināms uz pašvaldībām. |
| 2. | Tiesiskā regulējuma ietekme uz tautsaimniecību un administratīvo slogu | Pašvaldībām projekta tiesiskais regulējums nemaina tiesības un pienākumus, vienlaicīgi samazina ar NĪN ieņēmumu prognozes iesniegšanu saistītās izmaksas.  Samazināsies administratīvais slogs, jo datus no NINO programmas, kuru izmanto visas pašvaldības, aprēķinot NĪN ieņēmumu prognozi, varēs eksportēt uz ePārskatu sistēmu, izmantojot elektronisko datu apmaiņas faila formātu (xml). Valsts kase savā tīmekļa vietnē publicēs elektronisko datu apmaiņas faila formātu.  Paredzot, ka pašvaldības izmantos ePārskatu sistēmu, tiks samazināts administratīvais slogs pašvaldībām saistībā ar efektīvāku informācijas apriti, tiks vienkāršots informācijas iesniegšanas, saņemšanas un analīzes process. Līdz šim informācija tika iesniegta papīra formātā, kas prasīja papildus darbu datu apstrādei. Izmantojot ePārskatu sistēmu, tiks palielināta pašvaldību iesniegtās informācijas kvalitāte, gan arī analīzes iespējas Finanšu ministrijai. |
| 3. | Administratīvo izmaksu monetārs novērtējums | Nav. |
| 4. | Atbilstības izmaksu monetārs novērtējums | Nav. |
| 5. | Cita informācija | Nav. |

|  |  |  |  |  |  |  |  |
| --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| Rādītāji | 2018.gads | | Turpmākie trīs gadi (*euro*) | | | | |
| 2019.gads | | 2020.gads | | 2021. gads |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2019. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2020. gadam | izmaiņas, salīdzinot ar vidēja termiņa budžeta ietvaru 2021. gadam |
| 1. Budžeta ieņēmumi | **0** | **0** | **0** | **0** | **0** | **0** | **0** |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | **0** | **2 324** | **0** | **0** | **0** | **0** | **0** |
| 2.1. valsts pamatbudžets | 0 | 2 324 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | **0** | **-2 324** | **0** | **0** | **0** | **0** | **0** |
| 3.1. valsts pamatbudžets | 0 | -2 324 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | x | **2 324** | x | **0** | x | **0** | **0** |
| 5. Precizēta finansiālā ietekme | x | **0** | x | **0** | x | **0** | **0** |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | NĪN prognozi pašvaldības aprēķina, izmantojot NINO programmu. Lai pašvaldībām samazinātu administratīvo slogu NĪN prognozes iesniegšanā, tiks nodrošināts, ka datus par aprēķināto NĪN prognozi no NINO programmas varēs eksportēt uz ePārskatu sistēmu.  Valstī vienota risinājuma izmaksas sastāda 2 324,40 *euro*, ieskaitot PVN (izmaksu aprēķins – 30 speciālista stundas x 77,48 *euro* (speciālista stundas izmaksa *euro* ar PVN)).  Noteikumu projektā piedāvātais risinājums nodrošinās kopējo resursu ekonomiju, jo katrai pašvaldībai nebūs jānodrošina datu eksporta izstrāde, kas pašvaldībām kopā izmaksātu ievērojami vairāk. | | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Amata vietu skaita izmaiņas nav. | | | | | | |
| 8. Cita informācija | Nepieciešamo finansējumu nodrošinās Finanšu ministrija piešķirto valsts budžeta līdzekļu ietvaros. | | | | | | |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Noteikumu projekts tiks saskaņots ar Latvijas Pašvaldību savienību. |
| 2. | Sabiedrības līdzdalība projekta izstrādē | Informācija par noteikumu projektu publicēta Finanšu ministrijas tīmekļvietnē <http://www.fm.gov.lv/lv/sabiedribas_lidzdaliba/tiesibu_aktu_projekti/pasvaldibu_finansu_uzraudzibas_politika> 2018.gada 12.februārī, un pēc izsludināšanas Valsts sekretāru sanāksmē – Ministru kabineta mājaslapā. |
| 3. | Sabiedrības līdzdalības rezultāti | Nav. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Finanšu ministrija, Valsts kase, pašvaldības. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Iesaistītās institūcijas noteikumu projekta izpildi nodrošina to esošo funkciju un uzdevumu ietvaros.  Noteikumu projekta izpildei nav nepieciešams radīt jaunas vai likvidēt esošās institūcijas, kā arī nav nepieciešams reorganizēt esošās institūcijas. |
| 3. | Cita informācija | Nav |

Finanšu ministre D.Reizniece-Ozola

Zandare 67095472

Lolita.Zandare@fm.gov.lv